RĪGAS DOMES IZGLĪTĪBAS, KULTŪRAS UN SPORTA DEPARTAMENTS

Krišjāņa Valdemāra iela 5, Rīga, LV-1010, tālrunis 67026816, e-pasts iksd@riga.lv

NOLIKUMS

Rīgā

|  |  |
| --- | --- |
| 20\_\_\_. gada \_\_\_.\_\_\_\_\_\_\_\_\_\_\_\_ | Nr. \_\_\_\_- nos |

**Līdzfinansējuma sporta organizācijai, kura īsteno profesionālās ievirzes sporta izglītības programmas Rīgā, piešķiršanas kārtība**

Izdots saskaņā ar Valsts pārvaldes iekārtas likuma 72. panta pirmās daļas 1. punktu, 73. panta pirmās daļas 4. punktu un Rīgas domes 2022. gada 23. februāra saistošo noteikumu Nr. 123 ”Par pašvaldības atbalstu sporta, aktīvās atpūtas un darba ar jaunatni projektu īstenošanai Rīgā” 8.6. apakšpunktu un 14. punktu

**I. Vispārīgie jautājumi**

* 1. Nolikums (turpmāk – Nolikums) nosaka kārtību, kādā piešķir Rīgas valstspilsētas pašvaldības (turpmāk – Pašvaldība) finanšu līdzekļus (turpmāk – Līdzfinansējums) sporta organizācijām, kuras ir akreditētu sporta izglītības iestāžu, kuras darbojas Pašvaldības administratīvajā teritorijā un īsteno profesionālās ievirzes sporta izglītības programmas, dibinātāji (turpmāk – Privātā sporta skola), tai skaitā:
	2. pieteikuma iesniegšanas un noformēšanas kārtību;
	3. pieteikuma izvērtēšanas kārtību un vērtēšanas kritērijus un lēmuma par Līdzfinansējuma piešķiršanu pieņemšanas kārtību;
	4. komisijas kompetenci un rezultātu paziņošanas kārtību;
	5. līguma par Līdzfinansējuma piešķiršanu noslēgšanas un Līdzfinansējuma saņēmēja pārskatu iesniegšanas kārtību.
1. Lēmumu par Līdzfinansējuma piešķiršanu pieņem Rīgas domes 2022. gada 23.februāra saistošo noteikumu Nr.123 “Par pašvaldības atbalstu sporta, aktīvās atpūtas un darba ar jaunatni projektu īstenošanai Rīgā” (turpmāk – Noteikumi) 7. punktā noteiktā komisija (turpmāk – Komisija).
2. Paziņojums (turpmāk – Paziņojums) par konkursa izsludināšanu tiek publicēts Pašvaldības tīmekļvietnē www.riga.lv un tīmekļvietnē www.sports.riga.lv vai www.izglitiba.riga.lv, norādot:
	1. pieteikumu iesniegšanas vietu;
	2. pieteikumu iesniegšanas termiņu;
	3. Nolikumu.

**II. Pieteikuma iesniegšanas un noformēšanas kārtība**

1. Privātās sporta skolas dibinātājs (turpmāk – Pretendents) Paziņojumā noteiktajā termiņā uz Rīgas domes Izglītības, kultūras un sporta departamenta (turpmāk – Departaments) elektroniskā pasta adresi iksd@riga.lv vai oficiālo elektronisko adresi nosūta pieteikumu, kas sagatavots, izmantojot Nolikuma 1. pielikumu (turpmāk – Pieteikums), un parakstīts ar drošu elektronisko parakstu, kopā ar pielikumiem vienā EDOC formāta pakotnē, kuras izmērs nevar pārsniegt 25 MB.
2. Ja Privātā sporta skola īsteno vairākas profesionālās ievirzes programmas, tad Pretendents iesniedz Pieteikumu par katru programmu atsevišķi.
3. Pieteikumu paraksta persona, kurai ir tiesības parakstīt Pieteikumu atbilstoši Uzņēmuma reģistra datiem vai saskaņā ar Pieteikumam pievienoto pilnvarojuma dokumentu.
4. Tiek uzskatīts, ka Departaments Pieteikumu ir saņēmis divu darbdienu laikā pēc tā nosūtīšanas. Pretendents saņem Departamenta elektronisko paziņojumu par Pieteikuma saņemšanu.
5. Pretendents Pieteikumu un tā pielikumus sagatavo:
	1. elektroniski lasāmā formātā, kas ir savietojams ar Microsoft Office 2010 (vai jaunākas programmatūras versijas) rīkiem un nesatur datorvīrusus, citas kaitīgas programmatūras vai to ģeneratorus, nodrošinot piekļuvi Pieteikumā ietvertajai informācijai;
	2. valsts valodā, bet, ja kāds no Pieteikumam pievienotajiem dokumentiem tiek iesniegts svešvalodā, tad iesniedz Pretendenta apstiprinātu tulkojumu valsts valodā saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”;
	3. noformējot atbilstoši Ministru kabineta 2018. gada 4. septembra noteikumiem Nr. 558 ”Dokumentu izstrādāšanas un noformēšanas kārtība”.

**III. Pieteikuma izvērtēšanas kārtība, vērtēšanas kritēriji un lēmuma par Līdzfinansējuma piešķiršanu pieņemšanas kārtība**

1. Komisija veic pārbaudi, vai Pieteikums atbilst Nolikuma II nodaļā noteiktajām iesniegšanas un noformēšanas prasībām. Ja Komisija konstatē, ka Pieteikums neatbilst iesniegšanas un noformēšanas prasībām, Pieteikums netiek izskatīts pēc būtības.
2. Ja Komisija konstatē, ka Pretendents vai Pieteikums neatbilst Noteikumu 8. vai 51. punkta prasībām, Komisija pieņem lēmumu par atteikumu piešķirt Līdzfinansējumu, norādot pamatojumu.
3. Ja Pretendents un Pieteikums atbilst Noteikumu 8. un 51. punkta prasībām, Komisija Pieteikumu vērtē atbilstoši Noteikumu 50. punktam un Nolikuma 2. pielikumā noteiktajiem vērtēšanas kritērijiem, veidojot sarakstu, kurā Pieteikumus sarindo atbilstoši vērtēšanas rezultātā iegūtajam punktu skaitam.
4. Ja Pieteikuma vērtējums ir mazāks par 21 punktu, Komisija pieņem lēmumu par atteikumu piešķirt Līdzfinansējumu.
5. Ja Pieteikuma vērtējums ir vismaz 21 punkts, tad Komisija piešķir Līdzfinansējumu atbilstoši Noteikumu 50. punktam, attiecīgajā budžeta gadā šiem mērķiem piešķirtajam finanšu līdzekļu apjomam un vērtējumā iegūtajam punktu skaitam:
	1. 29 līdz 30 punkti – 7000 *euro*;
	2. 28 punkti – 6500 *euro*;
	3. 27 punkti – 6000 *euro*;
	4. 26 punkti – 5500 *euro*;
	5. 25 punkti – 5000 *euro*;
	6. 24 punkti – 4500 *euro*;
	7. 23 punkts – 4000 *euro*;
	8. 22 punkti – 3500 *euro*;
	9. 21 punkts – 3000 *euro*.
6. Ja Pašvaldības kārtējā gada budžetā šim mērķim paredzētais finansējums ir ierobežots un divi vai vairāk Pieteikumi ir saņēmušas vienādu zemāko punktu skaitu, tad šos pieteikumus sarakstā sarindo, ņemot vērā lielāko saņemto punktu skaitu Nolikuma 2.pielikuma 1. un 2. punktā noteiktajos kritērijos.

**IV. Komisijas kompetence un rezultātu paziņošana**

1. Komisija sastāv no Komisijas priekšsēdētāja, Komisijas priekšsēdētāja vietnieka un Komisijas locekļiem. Komisijas sēdes protokolē Komisijas sekretārs, kurš ir noteikts ar Departamenta rīkojumu. Komisija ir tiesīga pieaicināt ekspertus bez balss tiesībām ar padomdevēja tiesībām.
2. Komisijas darbu vada Komisijas priekšsēdētājs, bet viņa prombūtnes laikā – Komisijas priekšsēdētāja vietnieks.
3. Komisijai ir tiesības pieņemt lēmumu, ja sēdē piedalās ne mazāk kā 2/3 no Komisijas locekļu skaita. Komisijas locekļu skaitu nosaka, iegūto rezultātu apaļojot uz augšu. Lēmumu pieņem ar vienkāršu balsu vairākumu. Ja balsis dalās vienādi, Komisijas priekšsēdētāja balss ir izšķirošā. Komisijas loceklis nedrīkst atturēties no lēmuma pieņemšanas.
4. Komisijas sēdes notiek bez Pretendenta pārstāvja klātbūtnes. Nepieciešamības gadījumā Komisija var uzaicināt piedalīties sēdē Pretendenta pārstāvi.
5. Komisijas locekļi un eksperti paraksta apliecinājumu par interešu konflikta neesamību likuma “Par interešu konflikta novēršanu valsts amatpersonu darbībā” izpratnē.
6. Ja Komisijas loceklis vai eksperts ir personīgi ieinteresēts Pieteikuma izskatīšanā, viņš par to rakstiski informē Komisiju, kā arī nepiedalās Pieteikuma vērtēšanā un lēmuma pieņemšanā.
7. Izskatot Pieteikumu, Komisija pieņem lēmumu par:
	1. Līdzfinansējuma piešķiršanu un tā apmēru;
	2. atteikumu piešķirt Līdzfinansējumu, norādot pamatojumu.
8. Komisijas sēdes protokolā tiek atspoguļots Pieteikuma vērtējums un Komisijas lēmums.
9. Komisijas sēdes tiek protokolētas. Komisijas sekretāra sagatavoto Komisijas sēžu protokolu visi Komisijas locekļi, kas piedalās sēdē, saskaņo, izmantojot elektroniskā pasta sūtījumu. Komisijas sēžu protokolu paraksta Komisijas sekretārs un Komisijas priekšsēdētājs, bet viņa prombūtnes laikā – Komisijas priekšsēdētāja vietnieks.
10. Sēdes protokoli tiek reģistrēti un glabāti saskaņā ar normatīvo aktu prasībām un Departamenta lietu nomenklatūru.
11. Komisija izskata Pieteikumu 10 darbdienu laikā pēc Paziņojumā noteiktā Pieteikumu iesniegšanas termiņa beigām.
12. Paziņojumi par Līdzfinansējuma konkursu rezultātiem un Komisijas pieņemtajiem lēmumiem tiek publicēti Pašvaldības tīmekļvietnē www.riga.lv un www.sports.riga.lv, norādot Līdzfinansējuma saņēmējus un apmēru:
	1. 10 dienu laikā pēc Komisijas lēmuma pieņemšanas Komisijas priekšsēdētājs, bet viņa prombūtnes laikā – Komisijas priekšsēdētāja vietnieks, paraksta paziņojumu par Komisijas lēmumu, kuru Pretendentam nosūta, izmantojot elektroniskos sakarus vienā no veidiem;
	2. nosūtot uz oficiālo elektronisko adresi Oficiālās elektroniskās adreses likumā noteiktajos gadījumos un kārtībā, ja adresātam ir aktivizēts oficiālās elektroniskās adreses konts;
	3. paziņojot ar elektroniskā pasta starpniecību, izmantojot drošu elektronisko parakstu.
13. Komisijas lēmums uzskatāms par paziņotu otrajā darbdienā pēc tā nosūtīšanas.
14. Komisijas lēmums stājas spēkā ar brīdi, kad tas paziņots adresātam.
15. Komisijas lēmumu var apstrīdēt pie Rīgas domes priekšsēdētāja viena mēneša laikā no tā spēkā stāšanās dienas.

**V. Līdzfinansējuma pieprasījumu iesniegšanas, līguma noslēgšanas un līdzfinansējuma saņēmēja pārskatu iesniegšanas kārtība**

1. Ja Komisija ir pieņēmusi lēmumu par Līdzfinansējuma piešķiršanu, Pretendents ne vēlāk kā 10 darbdienas pirms Līdzfinansējuma līguma noslēgšanas uz Departamenta elektroniskā pasta adresi iksd@riga.lv nosūta Līdzfinansējuma pieprasījumu, kas sagatavots izmantojot Nolikuma 3. pielikumu un parakstīts ar drošu elektronisko parakstu.
2. Līdzfinansējuma pieprasījumu sagatavo atbilstoši Noteikumu 52. punktam, kas paredz, ka Līdzfinansējumu izmanto šādām atbalstāmajām izmaksām:
	1. sporta bāzes noma Privātās sporta skolas treniņa procesa nodrošināšanai;
	2. ne ilgāk kā sešus mēnešus kalendāra gada laikā šādiem mērķiem:
		1. biroja nomas izdevumu (telpu noma, komunālie maksājumi, elektroenerģijas izdevumu samaksa) segšana līdz 60 *euro* mēnesī,
		2. grāmatvedības pakalpojumu samaksa līdz 40 *euro* mēnesī.
3. Ja Līdzfinansējuma pieprasījums atbilst Noteikumu 52. punkta nosacījumiem, Komisijas lēmumam un Nolikuma 30. punkta prasībām, Departamenta Sporta un jaunatnes pārvaldes (turpmāk – Pārvalde) priekšnieks – direktora vietnieks Departamenta vārdā noslēdz ar Pretendentu, kuram piešķirts Līdzfinansējums (turpmāk – Finansējuma saņēmējs) finansēšanas līgumu (turpmāk – Līgums) (4. pielikums), kas cita starpā nosaka norēķinu kārtību, pienākumus, tiesības, atbildību un Līdzfinansējuma atskaišu iesniegšanas kārtību.
4. Pārvalde atsakās slēgt Līgumu šādos gadījumos:
	1. ja Līdzfinansējuma pieprasījums neatbilst Noteikumu 52. punkta nosacījumiem, Komisijas lēmumam vai Nolikuma 30. punkta prasībām;
	2. konstatē jaunatklātus apstākļus, kas liecina, ka Finansējuma saņēmējs vairs neatbilst Noteikumos vai Nolikumā noteiktajiem Līdzfinansējuma piešķiršanas kritērijiem un nosacījumiem.
5. Finansējuma saņēmējs Līgumā noteiktajā kārtībā uz Departamenta elektroniskā pasta adresi iksd@riga.lv vai oficiālo elektronisko adresi nosūta finanšu atskaiti par piešķirtā Līdzfinansējuma izlietojumu, pievienojot izdevumu apliecinošu dokumentu kopijas, noformētas atbilstoši grāmatvedības likuma prasībām (Līguma 2. pielikums).

**VI. Noslēguma jautājums**

 35. Atzīt par spēku zaudējušu Rīgas domes Izglītības, kultūras un sporta departamenta 2021.gada 30. marta nolikumu Nr.DIKS-21-31-nos “Kārtība, kādā tiek piešķirts atbalsts Rīgas pilsētas nevalstiskajām sporta organizācijām”.

|  |  |
| --- | --- |
| Departamenta direktors | M. Krastiņš |

|  |
| --- |
|   |
|  |